b"\n_START_ARTICLE_\nKeira Knightley\n_START_SECTION_\nZgodnje \xc5\xbeivljenje\n_START_PARAGRAPH_\nKeira Christina Knightley se je rodila v Teddingtonu kot h\xc4\x8di scenaristke, nagrajene z mnogimi nagradami, Sharman MacDonald, in gledali\xc5\xa1kega ter televizijskega igralca Willa Knightleyja. Njen o\xc4\x8de je Angle\xc5\xbe, njena mama, ki je bila sicer rojena na \xc5\xa0kotskem, pa ima vali\xc5\xbeanske korenine. Ima starej\xc5\xa1ega brata Caleba. \xc5\xbdivela je v Richmondu, kjer se je \xc5\xa1olala na Stanleyjevi otro\xc5\xa1ki \xc5\xa1oli, \xc5\xa1oli v Teddingtonu, dekli\xc5\xa1ki \xc5\xa1oli Waldegrave in kolid\xc5\xbeu Esher. Pri \xc5\xa1estih letih so odkrili, da ima disleksijo, vendar je bila v \xc5\xa1oli vseeno \xc5\xa1e naprej uspe\xc5\xa1na in \xc5\xbeelela si je najeti agenta, da bi za\xc4\x8dela s svojo igralsko kariero. Agenta si je za\xc5\xbeelela \xc5\xbee pri treh letih, vendar ji ga je mama dovolila najeti \xc5\xa1ele pri \xc5\xa1estih, kot nagrado za pridno u\xc4\x8denje. Keira Knightley je dejala, da je bila \xc5\xbee v otro\xc5\xa1tvu \xc2\xbbosredoto\xc4\x8dena le na igranje\xc2\xab. Nastopila je v razli\xc4\x8dnih lokalnih produkcijah, kot sta After Juliet (napisala jo je njena mama) in United States (napisal jo je njen u\xc4\x8ditelj drame, Ian McShane, ki pa ni povezan z istoimenskim igralcem iz serije Deadwood).\n_START_SECTION_\nZgodnja kariera (1993\xe2\x80\x932001)\n_START_PARAGRAPH_\nKeira Knightley je s svojo igralsko kariero pri\xc4\x8dela leta 1993, ko se je pojavila v televizijskem filmu Screen One. V sredini in poznih devetdesetih se je pojavila v filmih in serijah, kot so ITV1-jeva The Bill (1995) in A Village Affair (1995), Innocent Lies, The Treasure Seekers (1996) in Coming Home. Nato so jo leta 1999 izbrali za igranje Sab\xc3\xa9, \xc5\xbeenske, ki je imela enak glas, kot Padm\xc3\xa9 Amidala, v znanstveno-fantasti\xc4\x8dni uspe\xc5\xa1nici Vojna zvezd: Epizoda I - Groze\xc4\x8da prikazen. Sab\xc3\xa9ine dialoge so sinhronizirali tako, da jih je govorila Natalie Portman. Njen lik je v filmu skrival, da je njena spleti\xc4\x8dna Padm\xc3\xa9 (zaigrala jo je Natalie Portman) v resnici kraljica Amidala, kar pa razkrije na koncu filma. Keira Knightley je vlogo v filmu dobila zaradi svoje neverjetne podobnosti z Natalie Portman; ko sta bili obe igralki nali\xc4\x8deni, sta ju te\xc5\xbeko lo\xc4\x8dili \xc5\xa1e njuni mami. Istega leta se je pojavila v miniseriji Oliver Twist. Svojo prvo stransko vlogo je Keira Knightley dobila leta 2001, ko je bila izbrana za igranje h\xc4\x8dere Robina Hooda v Disneyjevem televizijskem filmu Princess of Thieves. V tem \xc4\x8dasu se je pojavila tudi v filmu Luknja, trilerju, ki je v Zdru\xc5\xbeenih dr\xc5\xbeavah Amerike iz\xc5\xa1el le preko DVD-jev.\n_START_SECTION_\nPreboj in Pirati s Karibov (2002\xe2\x80\x932007)\n_START_PARAGRAPH_\nKeira Knightley se je pojavila v televizijski upodobitvi romana Doktor \xc5\xbdivago, ki je prvi\xc4\x8d iz\xc5\xa1la leta 2002 in prejela me\xc5\xa1ane kritike, vendar visoke ocene._NEWLINE_Keira Knightley je svoj preboj do\xc5\xbeivela leta 2002, ko je zaigrala v nogometno usmerjenem filmu Zadeni kot Beckham, ki je ob izzidu avgusta 2002 v Zdru\xc5\xbeenem kraljestvu po\xc5\xbeel velik uspeh in zaslu\xc5\xbeil ve\xc4\x8d kot 18 milijonov $. Ob izzidu v Zdru\xc5\xbeenih dr\xc5\xbeavah Amerike marca 2003 je film iztr\xc5\xbeil \xc5\xa1e dodatnih 32 milijonov $. Po filmu Zadeni kot Beckham, s katerim je postala prepoznavna v Veliki Britaniji, je izdala uspe\xc5\xa1ni akcijski film, Pirati s Karibov: Prekletstvo \xc4\x8drnega bisera (poleg nje sta v filmu zaigrala \xc5\xa1e Orlando Bloom in Johnny Depp), ki ga je produciral Jerry Bruckheimer in se je premierno predvajal julija 2003. Ob izzidu je s strani kritikov prejemal v glavnem pozitivne ocene in hkrati zaslu\xc5\xbeil tudi veliko denarja ter tako postal ena izmed najve\xc4\x8djih uspe\xc5\xa1nic poletja leta 2003. Filmski kritiki so pohvalili tudi nastop Keire Knightley. Mick LaSalle iz revije San Francisco Chronicle je, na primer, napisal: \xc2\xbbKot Elizabeth Knightleyjeva dr\xc5\xbei svojo v tej dru\xc5\xbebi, zaradi \xc4\x8desar nas \xc5\xa1e toliko bolj preseneti dejstvo, da ima le osemnajst let. To mora biti ena izmed najbolj uravnove\xc5\xa1enih igralk, ki se \xc5\xbee pri osemnajstih zdijo kot odrasle, od Kirsten Dunst \xe2\x80\xa6 ali Lorette Young!\xc2\xab_NEWLINE_Keira Knightley je imela vlogo v britanski romanti\xc4\x8dni komediji Pravzaprav ljubezen, ki je iz\xc5\xa1la novembra 2003. Njen naslednji film, Kralj Arthur, se je premierno predvajal julija 2004 in ob izzidu s strani filmskih kritikov prejemal v glavnem negativne ocene, vendar so njo filmski kritiki v glavnem hvalili. Mick LaSalle iz revije San Francisco Chronicle je v svoji oceni filma napisal: \xc2\xbbKeira Knightley je vlogo Guinevere odigrala z vso energijo in navdu\xc5\xa1enjem [\xe2\x80\xa6]\xc2\xab  Za vlogo v tem filmu se je Keira Knightley morala u\xc4\x8diti jahanja in pretepanja. Istega meseca so jo bralci revije Hello! izglasovali za najbolj obljubljajo\xc4\x8do najstni\xc5\xa1ko zvezdnico v filmski industriji. Poleg tega je nek novinar revije TIME leta 2004 napisal, da se zdi, da bi se Keira Knightley raje uveljavila kot resna igralka in ne kot filmska zvezdnica._NEWLINE_Leta 2005 se je Keira Knightley pojavila v treh filmih, v prvem, Umiranje, je igrala poleg Adriena Brodyja. Nato se je pojavila v akcijskem filmu Tonyja Scotta, Domino, ki je temeljil na \xc5\xbeivljenju lovke na glave Domino Harvey. Film do danes ostaja njen najslab\xc5\xa1e sprejet film s strani kritikov. Veliko filmskih kritikov je menilo, da je Keira Knightley le lep obraz, zaradi \xc4\x8desar je mlada igralka za revijo Elle komentirala: \xc2\xbbVedno se po\xc4\x8dutim, kot da sem tista, ki se \xc5\xa1e more dokazati.\xc2\xab_NEWLINE_Film Prevzetnost in pristranost je iz\xc5\xa1el leta 2005. Revija Variety je o njeni upodobitvi Elizabeth Bennet napisala: \xc2\xbbMedtem, ko do potankosti izgleda kot zvezda, Knightleyjeva, ki je pokazala ve\xc4\x8d duha kot ve\xc4\x8dina igralskih pametnjakovi\xc4\x8dev, tukaj resni\xc4\x8dno izstopa, saj nasprotuje klasi\xc4\x8dno nau\xc4\x8denemu Matthewu Macfadyenu, pa tudi veteranom, kot so Brenda Blethyn, Donald Sutherland, Penelope Wilton in Judi Dench s svetlobno mo\xc4\x8djo, ki spominja na mlaj\xc5\xa1o Audrey Hepburn. Elizabethino razigranost in mladostno rado\xc5\xbeivost upodobi bolje kot starej\xc5\xa1a Jennifer Ehle v televizijski seriji, zaradi \xc4\x8desar so glavni pogovori pred potezo namenjeni njej.\xc2\xab Film je po vsem svetu zaslu\xc5\xbeil ve\xc4\x8d kot 100 milijonov $ in za svoj nastop v tem filmu si je Keira Knightley prislu\xc5\xbeila nominacijo za zlati globus in oskarja v kategoriji za \xc2\xbbnajbolj\xc5\xa1o igralko\xc2\xab\xc2\xa0(oskarja je nazadnje dobila Reese Witherspoon). Z nominacijo za oskarja je postala tretja najmlaj\xc5\xa1a oseba, kar jih je bilo kdaj nominiranih za to nagrado v tej kategoriji. Kakorkoli \xc5\xbee, leta 2011 je z nominacijo Jennifer Lawrence za film Na sledi o\xc4\x8detu pristala na \xc4\x8detrtem mestu. Tim Bevan, producent filma Prevzetnost in pristranost, je kritiziral britansko akademijo filmske in televizijske umetnosti, ker za svojo nagrado niso nominirali tudi igralcev iz tega filma._NEWLINE_Leta 2006 so Keiro Knightley povabili k temu, da se pridru\xc5\xbei Akademiji umetnosti v filmu in znanosti (Academy of Motion Picture Arts and Sciences) Njen finan\xc4\x8dno najuspe\xc5\xa1nej\xc5\xa1i film do danes ostaja film Pirati s Karibov: Mrtve\xc4\x8deva skrinja, ki je iz\xc5\xa1el julija 2006._NEWLINE_Leta 2007 je Keira Knightley zaigrala v treh pomembnej\xc5\xa1ih filmih: filmu Svila, ki je upodobitev istoimenskega romana Alessandra Baricca, filmu Pokora, filmski upodobitvi istoimenskega romana Iana McEwana (ob njej so zaigrali \xc5\xa1e James McAvoy, Vanessa Redgrave in Brenda Blethyn), ter filmu Pirati s Karibov: Na robu sveta, ki je iz\xc5\xa1el maja tistega leta. Za svoj nastop v filmu Pokora je prijela nominacijo za zlati globus v kategoriji za \xc2\xbbnajbolj\xc5\xa1o dramsko igralko\xc2\xab\xc2\xa0ter nominacijo za nagrado BAFTA. Kritika Richarda Roeperja je zbegalo dejstvo, da ne Keira Knightley ne James McAvoy nista bila nominirana za oskarja. Napisal je: \xc2\xbbMenil sem, da sta Knightleyjeva in McAvoy enkratna.\xc2\xab\n_START_SECTION_\nGledali\xc5\xa1\xc4\x8de in zdaj\xc5\xa1nja filmska dela (2008 - danes)\n_START_PARAGRAPH_\nPozno spomladi leta 2007 je Keira Knightley za\xc4\x8dela snemati film Na robu ljubezni, v katerem so poleg nje igrali \xc5\xa1e Cillian Murphy kot njen mo\xc5\xbe, Matthew Rhys kot njen ljubimec iz mladosti, vali\xc5\xbeanski pesnik Dylan Thomas ter Sienna Miller kot \xc5\xbeena Dylana Thomasa, Caitlin Macnamara. Za svoj nastop v tem filmu je s strani filmskih kritikov v glavnem prejemala pohvale. Film, katerega scenarij je napisala njena mama, Sharman Macdonald, re\xc5\xbeiral pa ga je John Maybury, je iz\xc5\xa1el \xc5\xa1ele leta 2008. Nato je zaigrala v filmu The Duchess, ki je temeljil na dobro prodajani biografiji Georgiana, Duchess of Devonshire Amande Foreman, v katerem je zaigrala Georgiano Cavendish, vojvodinjo Devonshireja; film je v kinematografih v Veliki Britaniji iz\xc5\xa1el 5. septembra 2008. Za svoj nastop v filmu je bila nominirana za nagrado British Independent Film Award v kategoriji za \xc2\xbbnajbolj\xc5\xa1o igralko\xc2\xab._NEWLINE_Keira Knightley je v gledali\xc5\xa1\xc4\x8du prvi\xc4\x8d zaigrala na West Endu decembra 2009, ko se je pojavila v priredbi Martina Crimpa Moli\xc3\xa8rejeve komedije The Misanthrope, ki jo je poleg Damiana Lewisa, Tare FitzGerald in Dominica Rowana izvajala v komi\xc4\x8dnem teatru v Londonu. Ocene njene upodobitve lika Jennifer so bile v glavnem pozitivne. Novinar revije The Daily Telegraph je njen nastop ozna\xc4\x8dil za \xc2\xbbrazkritje mo\xc4\x8di in ostrine,\xc2\xab novinar revije The Independent pa je njen nastop opisal kot \xc2\xbbne samo presenetljivo prepri\xc4\x8dljiv, temve\xc4\x8d na trenutke bolj zastra\xc5\xa1ujo\xc4\x8d zaradi njene satiri\xc4\x8dne samozavesti,\xc2\xab novinar revije The Guardian pa je menil, da je narava vloge \xc2\xbbena izmed tistih, za katere lahko re\xc4\x8demo, da so neupravi\xc4\x8deno razpotegnjene\xc2\xab in novinar revije The Daily Mail je napisal, da je bil njen nastop \xc2\xbbmalce bolj\xc5\xa1i od ustreznega\xc2\xab. Za svoj nastop kot Jennifer v tej igri je bila Keira Knightley nominirana za nagrado Laurencea Olivierja v kategoriji za \xc2\xbbnajbolj\xc5\xa1i nastop v stranski vlogi\xc2\xab. Nominirali so jo tudi za nagrado Evening Standard Award v kategoriji za \xc2\xbbnajbolj\xc5\xa1o igralko\xc2\xab._NEWLINE_Keira Knightley se je pojavila v drami Last Night, v kateri je zaigrala poleg Eve Mendes, Sama Worthingtona in Guillaumeja Caneta; film je re\xc5\xbeirala Massy Tadjedin. Aprila 2009 je skupaj z Andrewa Garfielda in Carey Mulligan pri\xc4\x8dela delati na filmski upodobitvi distopi\xc4\x8dnega romana Kazua Ishigura, Ne zapusti me nikdar. Film so snemali v Norfolku in Clevedonu, iz\xc5\xa1el pa je leta 2010. Istega leta je poleg Colina Farrella zaigrala v re\xc5\xbeiserskem prvencu Williama Monahana, filmu London Boulevard, ki ga je William Monahan tudi napisal._NEWLINE_Edini film, ki ga je Keira Knightley posnela leta 2011, je bila zgodovinska drama Davida Cronenberga, Nevarna metoda, v katerem so poleg nje zaigrali \xc5\xa1e Viggo Mortensen, Michael Fassbender in Vincent Cassel. Film, ki je temeljil na gledali\xc5\xa1ki igri Christopher Hampton iz leta 2002, Taking a Cure, se je dogajal v \xc4\x8dasu 1. svetovne vojne in je govoril o razmerju med mladim psihiatrom Carlom Jungom (Michael Fassbender), njegovim mentorjem Sigmundom Freudom (Viggo Mortensen) in Sabina Spielrein (Keira Knightley), te\xc5\xbeavno, a lepo \xc5\xbeensko, ki pride med njiju. Film se je premierno predvajal na 68. bene\xc5\xa1kem filmskem festivalu, kjer je s strani kritikov prejel veliko hvale. Tudi Keira Knightley, ki zaradi eroti\xc4\x8dnih prizorov skoraj ni \xc5\xbeelela sodelovati pri snemanju filma, je s strani kritikov prejela v glavnem pozitivne ocene; Andrew O'Hehir s spletne strani Salon.com je, na primer, napisal, da je \xc2\xbbresni\xc4\x8dna zvezdnica tega filma\xc2\xab._NEWLINE_Poleg Rachel McAdams, Emme Thompson, Erica Bane in Richarda Gerea bo Keira Knightley zaigrala v filmu The Emperor's Children. \xc4\x8crno komedijo je napisala Noah Baumbach in bo re\xc5\xbeiral Scott Cooper. Poleg tega bo ponovno sodelovala tudi z Joejem Wrightom, saj bo zaigrala glavno vlogo v njegovem prihajajo\xc4\x8dem filmu Ana Karenina (2012).\n_START_SECTION_\nJavna podoba\n_START_PARAGRAPH_\nZaradi naglega vzpona njene popularnosti je dobila veliko pozornosti medijev. Opisali so jo kot \xc2\xbbslavno odprto z mediji\xc2\xab, \xc4\x8ceprav sama pravi: \xc2\xbbNe govorim o svojem privatnem \xc5\xbeivljenju.\xc2\xab_NEWLINE_Mediji so ve\xc4\x8dkrat pohvalili njen videz._NEWLINE_Keira Knightley se je ve\xc4\x8dkrat pojavila na seznamu \xc2\xbb100 najprivla\xc4\x8dnej\xc5\xa1ih \xc5\xbeensk na svetu\xc2\xab\xc2\xa0britanske revije FHM. Leta 2004 je zasedla devetinsedemdeseto mesto, v letu 2005 pa se je povzpela na osemnajsto mesto. Leta 2006 so jo imenovali za \xc2\xbbnajprivla\xc4\x8dnej\xc5\xa1o \xc5\xbeensko na svetu\xc2\xab. Leta 2007 je dosegla dvanajsto, leta 2008 deseto, leta 2009 pa \xc5\xa1estintrideseto mesto na seznamu. Na seznamu ameri\xc5\xa1ke verzije te revije se je leta 2004 uvrstila na \xc5\xa1tiriinpetdeseto, leta 2005 na enajsto, leta 2006 pa na peto mesto seznama. Revija Maxim ji je maja 2006 dodelila deveto mesto na njihovem seznamu \xc2\xbbNajprivla\xc4\x8dnej\xc5\xa1ih 100 leta 2006\xc2\xab. Na podlagi vpra\xc5\xa1alnika, ki ga je izpolnilo 2500 Britancev, jo je britanska veriga podjetij Superdrug imenovala za \xc2\xbblepotno ikono leta 2007\xc2\xab. Keira Knightley je leta 2006 poleg Scarlett Johansson gola pozirala za naslovnico mar\xc4\x8devske izdaje hollywoodske verzije revije Vanity Fair._NEWLINE_Keira Knightley je obraz branda z luksuznimi dodatki, Asprey, podjetje Shiatzy Chen ter izdelkov za nego las Lux, ki jih je ogla\xc5\xa1evala v raznih japonskih reklamah. Aprila 2006 je potrdila, da je nov obraz Chanelove di\xc5\xa1ave Coco Mademoiselle, prva fotografija iz kampanje pa je bila izdana \xc5\xa1ele maja 2007._NEWLINE_Valentinova obleka, ki jo je nosila na podelitvi zlatih globusov leta 2006, je pritegnila veliko pozornosti, ve\xc4\x8dina modnih kritikov jo je hvalila in nazadnje se je zahvaljujo\xc4\x8d obleki Keira Knightley celo uvrstila na seznam \xc2\xbbnajbolje oble\xc4\x8denih\xc2\xab\xc2\xa0Stevena Cojocaruja iz revije Entertainment Tonight. Obleka, ki jo je nosila na podelitvi oskarjev leta 2006, je bila donirana dobrodelni organizaciji Oxfam, ki je zanjo dobila 4.300 \xc2\xa3._NEWLINE_Keira Knightley je otroke, ki sanjajo o tem, da bi postali slavni, posvarila, da vse ni tako, kot se zdi. \xc2\xbbStra\xc5\xa1i me, ko sli\xc5\xa1im otroke govoriti: 'Rad bi bil slaven.'\xc2\xab Leta 2007 je v intervjuju z BBC-jem dejala, da se po\xc4\x8duti \xc2\xbbdehumanizirano\xc2\xab. Dejala je tudi, da se javnost, ko oseba postane slavna, ne meni za dejstvo, da to osebo kar naprej opazujejo._NEWLINE_\xc4\x8ceprav trenutno ne namerava zapustiti filmskega sveta, je Keira Knightley dejala, da si ne more predstavljati, da bi svojega otroka izpostavila medijem. Dejala je: \xc2\xbbTrenutno ne nameravam imeti otrok \xe2\x80\xa6 vsi se spremenijo in prepri\xc4\x8dana sem, da bo pri\xc5\xa1el \xc4\x8das, ko si bom za\xc5\xbeelela nekaj druga\xc4\x8dnega. Lahko se vidim \xc4\x8disto stran [od igranja].\xc2\xab_NEWLINE_Izrazila je skrb zaradi neza\xc5\xbeelene pozornosti zasledovalcev in februarja 2010 so enain\xc5\xa1tiridesetletnega mo\xc5\xa1kega potem, ko je sku\xc5\xa1al z njo vzpostaviti stik pred komi\xc4\x8dnim gledali\xc5\xa1\xc4\x8dem v Londonu, kjer je igrala v gledali\xc5\xa1ki igri The Misanthrope, obto\xc5\xbeili nadlegovanja. Kasnej\xc5\xa1i sodni postopek so prelo\xc5\xbeili, saj Keira Knightley ni mogla pri\xc4\x8dati na sodi\xc5\xa1\xc4\x8du.\n_START_SECTION_\nDobrodelnost\n_START_PARAGRAPH_\nKeira Knightley je obraz kampanje Amnesty International, ki podpira \xc4\x8dlovekove pravice in so jo otvorili ob \xc5\xa1estdeseti obletnici, odkar so podpisali splo\xc5\xa1no deklaracijo \xc4\x8dlovekovih pravic Zdru\xc5\xbeenih narodov. Kot del kampanje je zaigrala tudi v kratkem filmu. Dejala je, da \xc5\xbeeli pove\xc4\x8dati ozave\xc5\xa1\xc4\x8danje o zlorabi \xc4\x8dlovekovih pravic in splo\xc5\xa1ni deklaraciji \xc4\x8dlovekovih pravic. Dejala je: \xc2\xbbSplo\xc5\xa1na deklaracija \xc4\x8dlovekovih pravic je nekaj, za kar bi morali vedeti vsi in biti ponosni, ker je to izjava o na\xc5\xa1i splo\xc5\xa1ni \xc4\x8dlove\xc5\xa1kosti.\xc2\xab_NEWLINE_Keira Knightley je leta 2007 sodelovala pri animiranem filmu Robbie the Reindeer, katerega ves dobi\xc4\x8dek je bil doniran organizaciji Comic Relief. Leta 2004 je v sklopu te organizacije skupaj s skupino, v kateri je bil med drugim tudi Richard Curtis, ki je re\xc5\xbeiral njen film Pravzaprav ljubezen, odpotovala v Etiopijo._NEWLINE_Aprila 2009 se je pojavila v posnetku Cut, katerega namen je bil pove\xc4\x8dati ozave\xc5\xa1\xc4\x8denost o nasilju med parterji. Posnetek je re\xc5\xbeiral Joe Wright, ki je re\xc5\xbeiral tudi njena filma Prevzetnost in pristranost in Pokora, posneli pa so ga za britansko organizacijo \xc2\xbbWomen's Aid,\xc2\xab\xc2\xa0ki jo sestavljajo \xc5\xbeenske in otroci, ki potrebujejo pomo\xc4\x8d. Posnetek je veliko ljudi kritiziralo, saj naj bi bil preve\xc4\x8d grafi\xc4\x8den, medtem pa so ga druge skupine, podobne organizaciji \xc2\xbbWomen's Aid\xc2\xab, podpirale in trdile, da je posnetek realisti\xc4\x8den prikaz nasilja med partnerji._NEWLINE_Novembra 2010 je Keira Knightley postala pokrovitelj britanske organizacije The SMA Trust, ki zbira denar za medicinske preiskave otro\xc5\xa1ke bolezni, imenovane spinalna mi\xc5\xa1i\xc4\x8dna atrofija. Marca 2011 je poleg Paula McCartneyja, biv\xc5\xa1ega ministerskega predsednika Velike Britanije Gordona Browna, glasbene skupine JLS, Davine McCall, Justina Bieberja in mnogih drugih ob dnevu rde\xc4\x8dih noskov nastopila v ske\xc4\x8du Smithy\n_START_SECTION_\nZasebno \xc5\xbeivljenje\n_START_PARAGRAPH_\nKeira Knightley trenutno \xc5\xbeivi v Londonu. Med letoma je imela 2003 in 2005 razmerje s tri leta starej\xc5\xa1im igralcem, fotomodelom in glasbenikom Jamiejem Dornanom. Spoznala sta se na snemanju za podjetje Asprey, za katerega sta takrat oba delala kot fotomodela. Nato je leta 2005  pri\xc4\x8dela hoditi s soigralcem iz filma Prevzetnost in pristranost, Rupertom Friendom, s katerim sta se raz\xc5\xa1la decembra leta 2010. Keira Knightley je poleg Colina Firtha vseeno zaigrala v kratkem filmu Steve (2010), ki ga je re\xc5\xbeiral in napisal Rupert Friend. Pozno februarja 2011 naj bi pri\xc4\x8dela hoditi s pevcem britanske indie rock glasbene skupine Klaxons, Jamesom Rightonom._NEWLINE_Keira Knightley je zanikala govorice, da je anoreksi\xc4\x8dna, \xc4\x8deprav je priznala, da je za to boleznijo zbolelo veliko njenih sorodnikov. Govorice o anoreksiji so se pojavile po premieri filma Pirati s Karibov: Mrtve\xc4\x8deva skrinja, kjer se je prikazala v obleki, ki je poudarila njeno ekstremno suho postavo, za katero so mediji kasneje za\xc4\x8deli govoriti, da je posledica motnje prehranjevanja. Keira Knightley je to\xc5\xbeila revijo Daily Mail, ki je trdila, da je lagala glede tega, da nima anoreksije; v \xc4\x8dlanku v reviji so napisali tudi, da je neka najstnica umrla zaradi anoreksije, ki pa jo je povzro\xc4\x8dil telesni izgled Keire Knightley. To\xc5\xbebo je tudi dobila._NEWLINE_Julija\xc2\xa02006 je Keira Knightley dejala, da je postala deloholi\xc4\x8darka. Povedala je, da se je \xc2\xbbzadnjih pet let zlilo v eno. Ne morem vam povedati, kaj se je zgodilo lani ali leto pred tem\xc2\xab\xc2\xa0in da je \xc2\xbbpreve\xc4\x8d delala\xc2\xab ter da se je \xc2\xbbustra\xc5\xa1ila, da \xc4\x8de bom \xc5\xa1e naprej vztrajala na tej stopnji, bom za\xc4\x8dela sovra\xc5\xbeiti stvari, ki jih obo\xc5\xbeujem,\xc2\xab kasneje pa je predlagala, da bi si vzela enoletni dopust za potovanje, med katerim bi se osredoto\xc4\x8dila na svoje zasebno \xc5\xbeivljenje."